1975R2782 — LV — 01.05.2004 — 002.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

Grozīta ar:

No

Grozīta ar:

C 241

▼B

PADOMES REGULA (EEK) Nr. 2782/75

(1975. gada 29. oktobris)

par inkubējamo olu un mājputnu cāļu ražošanu un tirdzniecību

EIROPAS KOPIENU PADOME,

ņemot vērā Eiropas Ekonomikas kopienas dibināšanas līgumu un īpaši tā 43. pantu,

ņemot vērā Padomes 1975. gada 29. oktobra Regulu (EEK) Nr. 2771/75 ( 1 ) par olu tirgus kopīgo organizāciju un īpaši tās 2. pantu,

ņemot vērā Padomes 1975. gada 29. oktobra Regulu (EEK) Nr. 2777/75 ( 2 ) par mājputnu gaļas tirgus kopīgo organizāciju un īpaši tās 2. pantu,

ņemot vērā Komisijas priekšlikumu,

ņemot vērā Eiropas Parlamenta atzinumu ( 3 ),

tā kā Līguma 39. pantā izvirzīto mērķu sasniegšanai attiecībā uz mājputnu gaļu, Padomes Regulas (EEK) Nr. 2771/75 un (EEK) Nr. 2777/75 paredz līdzekļus piegādes pielāgošanas pieprasījuma veicināšanai;

tā kā šie līdzekļi īpaši ietver tādus, kas ir domāti īstermiņa un ilgtermiņa plānošanas veicināšanai, pamatojoties uz zināšanām par izmantotajiem ražošanas resursiem un arī tirgošanas standartiem, kas var attiekties uz iepakojumu, transportēšanu un marķēšanu;

tā kā precīzas zināšanas par inkubatorā ievietoto olu skaitu un par izšķīlušos cāļu skaitu, klasificētu pēc mājputnu sugas, kategorijas un veida, ļauj paredzēt mājputnu produktu tirdzniecības attīstību; tā kā šai sakarā būtu jāizstrādā noteikumi statistikas datu vākšanai attiecībā uz vairošanās cāļiem un vaislas cāļiem;

tā kā, lai tirdzniecības tendences paredzētu ar iespējami lielāku precizitāti un tik ātri, cik vien iespējams, ir nepieciešams regulāri savākt informāciju par inkubatorā ievietotajām olām, izperētajiem un pārdotajiem cāļiem;

tā kā tālāk ir nepieciešams identificēt inkubatorā ievietotās olas, kuras ir ražotas Kopienā, lai atšķirtu tās no olām, uz kurām ir attiecināma Padomes 1975. gada 29. oktobra Regula (EEK) Nr. 2772/75 ( 4 ) par olu tirdzniecības standartiem; tā kā tādējādi šāda identificēšana ir veicama Kopienā, individuāli marķējot inkubatorā ievietotās olas; tā kā tomēr ir nepieciešams nodrošināt, lai dalībvalstis, kuras to atļauj, šādu identificēšanu veiktu atbilstīgi īpašiem iesaiņošanas noteikumiem; tā kā pēdējā iespēja tomēr nedrīkst novest pie tirdzniecības ar olām bez īpašām atšķirības zīmēm, kuras izņemtas no inkubatora;

tā kā slūžu cenas un maksājumi atšķiras inkubējamām olām un citām olām; tā kā ir nepieciešams nodrošināt nepārprotamu atšķirību starp šiem produktiem, marķējot inkubējamās olas;

tā kā tas pats ir attiecināms uz eksportu, īpaši runājot par kompensāciju piešķiršanas noteikumiem; tā kā tomēr iespēju robežās jāņem vērā noteikumi, kuri varētu pastāvēt attiecībā uz trešām valstīm, lai izvairītos no tirdzniecības pārtraukšanas ar šīm valstīm;

tā kā atšķirīgais numurs, kas piešķirts katram uzņēmumam un uzspiests uz inkubējamām olām vai uz inkubējamo olu pakām vai cāļiem, var veicināt šo produktu tirdzniecību un atbilstības šo noteikumu prasībām pārbaudi;

tā kā gan attiecībā uz tirdzniecību, gan attiecībā uz pārbaudi ir nepieciešams pavaddokumentos ievadīt informāciju gan par cāļu vai inkubējamo olu partiju raksturu, gan par to izcelsmi; tā kā tādējādi atsevišķi šie datiem ir jānorāda uz iepakojuma;

tā kā attiecīgajiem uzņēmumiem ir jābūt garantijai, ka jebkāda specifiska informācija, kas uz viņiem attiecas, tiks nodrošināta ar anonimitāti un statistikas slepenību;

tā kā varētu atbrīvot no šīs Regulas prasību izpildes uzņēmumus, kuri, pateicoties savai nelielajai komerciālajai nozīmībai, būtiski neietekmē vispārējos statistikas rezultātus vai tirgus attīstību,

IR PIEŅĒMUSI ŠO REGULU.